নগরীর ৩নং ওয়ার্ডে পলিথিন মোড়ানো পোষ্টার অপসারণের কাজ শুরু করলেন নব নির্বাচিত কাউন্সিলর আবুল কালাম আজাদ লায়েক। নিজ পোষ্টার অপসারণের মাধ্যমে ওয়ার্ডের পরিষ্কার পরিচ্ছন্নতা অপসারণের অভিযান শুরু করছেন। নির্বাচন শেষ হওয়ার ৩ দিন পার হলেও তা সরানোর কোন উদ্যেগ নাই দেখে নিজ পোষ্টার অপসারণের মাধ্যমে এই পরিষ্কার পরিচ্ছন্নতা অভিযান কার্যক্রম শুরু করেন। তিনি শনিবার সকালে মুন্সিপাড়া গলির মুখে দা দিয়ে পোষ্টার কাটার এ কার্যক্রম শুরু করেন। পর্যায়ক্রমে পুরো ওয়ার্ডে এ কার্যক্রম চালাবেন। তিনি আশাবাদ ব্যক্ত করেন তার মতো অন্যান্য প্রার্থীরা নিজ নিজ পোষ্টার অপসারণ করে ওয়ার্ডের পরিষ্কার পরিচ্ছন্নতায় এগিয়ে আসবেন। কারণ এসব পোষ্টার ও পলিথিন পাশের ড্রেনে গিয়ে পড়লে বিপর্যস্ত হবে নগরীর ড্রেনেজ ব্যবস্থা রাস্তায় পড়ে থাকলে পরিবেশ হবে নোংরা। পরিষ্কার পরিচ্ছন্নতা অভিযান উদ্বোধনকালে অন্যান্যের মধ্যে উপস্থিত ছিলেন ইয়ং ব্রাদার্স ক্লাব এর সভাপতি আমিন আলী, ইয়ং ব্রাদার্স ক্লাব এর সাবেক সাংগঠনিক সম্পাদক রাশিদ মিয়া, সাংবাদিক সোয়েব বাসিত, ইয়ং ব্রাদার্স ক্লাব এর সাবেক সমাজসেবা সম্পাদক ইরশাদ আলী, সিদ্দিক আহমদ, সাবেক সহ সাধারণ সম্পাদক শাহিন উদ্দিন আহমদ, পলাশ, দেলোয়ার, জান্নাতুল, শাওন, রহিম, সায়েম, পিয়াস, রদ্বি, রিপন, মনির, রাসেল শান্ত, সাব্বির, পারভেজ প্রমুখ। বিজ্ঞপ্তি